**განმარტებითი ბარათი**

**თელავის მუნიციპალიტეტის 2022წლის 28დეკემბრის№ 22 დადგენილებაში „თელავის მუნიციპალიტეტის 2023 წლის პროგრამული ბიუჯეტის დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის 2023 წლის ბიუჯეტში ცვლილებების შეტანას, რომლის ძირითადი მოტივი მდგომარეობს სხვადასხვა ინფრასტრუქტურული ღონისძიებების დაფინანსებისათვის თანხების მობილიზებაში და საქართველოს მთავრობის 2023 წლის 17 მარტის N545 განკარგულებით „საჯარო ფინანსების მართვის 2018-2021 წლების სტრატეგიის ფარგლებში ზოგიერთი მუნიციპალიტეტის მიერ ფინანსების მართვის გაუმჯობესების ხელშეწყობის მიზნით, 2022 წელს განსაზღვრული ღონისძიებების შესრულებიდან გამომდინარე, ზოგიერთი მუნიციპალიტეტისთვის კაპიტალური გრანტის გამოყოფის შესახებ“ გამოყოფილი თანხის ასახვაში, რომლის გათვალისწინებითაც თელავის მუნიციპალიტეტის ბიუჯეტი განისაზღვროს 73849,32 ათასი ლარის ოდენობით.

მოხდეს ცვლილება ბიუჯეტის შემოსულობებში:

გაიზარდოს გრანტების მუხლი, სხვა ტრანსფერები - 411,308 ათასი ლარით (საფუძველი საქართველოს მთავრობის 2023 წლის 17 მარტის N545 განკარგულება);

მოხდეს ცვლილება ბიუჯეტის გადასახდელებში:

გაიზარდოს გზების კაპიტალური შეკეთების (კოდი 02 01 01) არაფინანსური აქტივების ზრდის მუხლი 411,308 ათასი ლარით, ქ. თელავში თამარის ქუჩის ნაწილობრივი რეაბილიტაციის, ჭონქაძის ქუჩის II ჩიხის რეაბილიტაციის და ჩოდრიშვილის ქუჩის I ჩიხის მოასფალტების სამუშაოებისათვის (საფუძველი საქართველოს მთავრობის 2023 წლის 17 მარტის N545 განკარგულება);

შემცირდეს გზების კაპიტალური შეკეთების (კოდი 02 01 01) არაფინანსური აქტივების ზრდის მუხლი 93,669 ათასი ლარით, წარმოქმნილი ეკონომიების გათვალისწინებით, აგრეთვე, ადგილზე არსებული ეკონომიების ფარგლებში განხორციელდეს ქ. თელავში, ქლუხორის ქუჩის სარეაბილიტაციო სამუშაობი;

შემცირდეს სრიგპ-ის ფარგლებში მუნიციპალიტეტში განსახორციელებელი ღონისძიებების (კოდი 02 06 03) არაფინანსური აქტივების ზრდის მუხლი 4,239 ათასი ლარით, წარმოქმნილი ეკონომიების გათვალისწინებით;

შემცირდეს სასაფლაოების მოვლა-პატრონობის (კოდი 02 07 01) საქონელი და მოსახურების მუხლი 0,688 ათასი ლარით, წარმოქმნილი ეკონომიის გათვალისწინებით;

შემცირდეს გარემოს დაცვის ღონისძიებების (კოდი 03 02) საქონელი და მომსახურების მუხლი 13,987 ათასი ლარით, წარმოქმნილი ეკონომიების გათვალისწინებით;

შემცირდეს კულტურის ობიექტების აღჭურვა, რეაბილიტაცია, მშენებლობის (კოდი 05 02 02) არაფინანსური აქტივების ზრდის მუხლი 7,0 ათასი ლარით, გამოთავისუფლებული თანხის გათვალიწინებით;

შემცირდეს ჯანდაცვის ხელშეწყობის ღონისძიებების (კოდი 06 01 02) არაფინანსური აქტივების ზრდის მუხლი 18,544 ათასი ლარით, წარმოქმნილი ეკონომიის გათვალისწინებით;

გაიზარდოს ჩამდინარე წყლების სისტემის მოწყობა-რეაბილიტაციისა და ექსპლოატაციის ღონისძიებების (კოდი 02 02 03) არაფინანსური აქტივების ზრდის მუხლი 2,751 ათასი ლარით და არსებული ეკონომიის გათვალისწინებით, დაფინანსდეს ქ.თელავში რუსთაველის ქუჩის ნაწილზე სანიაღვრე არხის მოწყობის საპროექტო-სახარჯთაღრიცხვო დოკუმენტაციის შესყიდვა;

გაიზარდოს ბინათმშენებლობის ღონისძიებების (კოდი 02 05) სხვა ხარჯების მუხლი 84,059 ათასი ლარით, არსებული ეკონომიების გათვალისწინებით (17,441 ათასი ლარი), გაიზარდოს ბინათმესაკუთრეთა ამხანაგობების თანადაფინანსება (85,0 ათასი ლარით) და აგრეთვე, დაფინანსდეს ქ, თელავში, კავკასიონის ქ.N45გ და თამარის ქ. N336გ მდებარე მრავალბინიანი საცხოვრებელი სახლების მდგრადობის ექსპერტიზის მომსახურება, ქ. თელავში ერეკლე II-ის გამზირზე მდებარე N1, N2, N6, N8, N10 შენობების დაზიანებული ფასადების ნაწილობრივი რეაბილიტაციისათვის საპროექტო-სახარჯთაღრიცხვო დოკუმენტაციის შესყიდვა;

გაიზარდოს მუნიციპალიტეტის ტერიტორიაზე კეთილმოწყობის სამუშაოების (კოდი 02 06 01) არაფინანსური აქტივების ზრდის მუხლი, 3,0 ათასი ლარით, ქ. თელავში, 900 წლოვანი ჭადრის ხის მიმდებარე ტერიტორიის კეთილმოწყობის სამუშაოების საპროექტო-სახარჯთაღრიცხვო დოკუმენტაციის შესყიდვისათვის;

 გაიზარდოს პარკების, სკვერებისა და სხვა გამწვანებული ზონების მოვლა-პატრონობის ღონისძიებების (კოდი 03 03) არაფინანსური აქტივების ზრდის მუხლი დამატებით 30,797 ათასი ლარით, ქ. თელავის ცენტრალურ ნაწილში, გამწვანებულ ზონებში სარწყავი სისტემის მოწყობის სამუშაოების და საზედამხედველო მომსახურებისათვის;

 გაიზარდოს სპორტული ობიექტების აღჭურვა, რეაბილიტაცია, მშენებლობის (კოდი 05 01 01) არაფინანსური აქტივების ზრდის მუხლი 17,520 ათასი ლარით და არსებული ეკონომიების გათვალისწინებით (25,48 ათასი ლარი), დაფინანსდეს სოფელ კურდღელაურში მდებარე მინი სტადიონის რეაბილიტაციის, ქ. თელავში, თაყაიშვილის ქუჩაზე მდებარე მინი სტადიონის რეაბილიტაციის და ალაზნის გამზირზე მდებარე მინი სტადიონის სრული რეაბილიტაციის სამუშაოებისათვის საპროექტო-სახარჯთაღრიცხვო დოკუმენტაციის შესყიდვა და ქ. თელავში გ. ჩოხელის სახელობის საფეხბურთო სტადიონზე არსებული სათადარიგო მოედნისათვის ელ. ენერგიის აღრიცხვის კვანძის მოწყობა;

სკოლამდელი განათლების დაწესებულებების რეაბილიტაცია, მშენებლობის (კოდი 04 02) პროგრამის დაფინანსების ფარგლებში, გამოთავისუფლებული თანხით განხორციელდეს სოფელ წინანდალში N2 ბაგა-ბაღის გეოლოგიური დასკვნის შესყიდვა, შესაბამისი საპროექტო-სახარჯთაღრიცხვო დოკუმენტაციით;